Luis Suárez

See artikkel on Uruguay jalgpallurist. Tema nimekaimude kohta vaata artiklit Luis Suárez (täpsustus). Luis Alberto Suárez Díaz (ladina-ameerika hispaania hääldus: [ˈlwis ˈswaɾes]; sündinud 24. jaanuaril 1987 Saltos) on Uruguay jalgpallur, kes mängib ründajana Major League Socceri (MLS) klubis Inter Miami ja Uruguay jalgpallikoondises. Varem on ta mänginud sellistes klubides nagu Groningen, Amsterdami Ajax, Liverpool, Barcelona ja Madridi Atlético. Barcelonas mängis ta aastatel 2014–2020 ning tuli neli korda Hispaania meistriks ja võitis ka Meistrite Liiga. Samuti on ta individuaalselt võitnud kaks Euroopa kuldsaabast. Uruguay jalgpallikoondises on Suárez mänginud 138 korda ja löönud 68 väravat. 2011. aastal tuli ta koondisega Copa América meistriks ning valiti turniiri parimaks mängijaks. Luis Suárez alustas klubikarjääri Uruguay kõrgliiga klubis Nacional. Debüüdi Nacionali esimeeskonnas tegi Suárez 16-aastaselt. Ta aitas 2005–06 hooajal tulla klubil Uruguay meistriks, lüües 27 mängus 10 väravat. Suárez mängis klubis 2006. aasta suveni. Oma esimesel hooajal Euroopas mängis Suárez Hollandi Eredivisie jalgpalliklubis Groningen. Groningenis lõi ta kokku 15 väravat 37 mängus. Neli järgmist hooaega veetis ta Amsterdami Ajaxis, kus sai 2009. aastal, pärast Thomas Vermaeleni üleminekut Londoni Arsenali, meeskonna kapteniks. Ajaxis lõi Suárez kokku üle 100 värava, millega liitus ta selliste mängijatega nagu Johan Cruijff, Marco van Basten ja Dennis Bergkamp. Samuti valiti ta Ajaxis olles 2010. aastal Hollandi aasta jalgpalluriks. 2011. aasta talvise üleminekuakna ajal ostis Inglismaa kõrgliiga klubi Liverpool Luis Suáreze 26,5 miljoni euro eest. Oma esimese värava klubi meeskonnas lõi Suárez 2. veebruaril 2011 kohtumisel Stoke Cityga, mis toimus Anfieldi staadionil. 2011–12 hooajal aitas ta Liverpoolil võita Football League Cupi (Inglismaa liigakarikas). Suárez võitis hooajal 2013–14 Euroopa kuldsaapa, kui lõi Premier League'is kokku 31 väravat. Samuti valiti ta 2014. aastal Premier League'i hooaja parimaks mängijaks. 2014–15 2014–15 hooajal liitus Suárez 85 miljoni euro eest Hispaania kõrgliiga klubiga Barcelona. Ta lõi debüüthooajal La Ligas 16 väravat, tulles klubiga Hispaania meistriks, Meistrite Liigas 7 väravat ja Copa del Reys 2 väravat. Suárez skooris võiduvärava 2015. aasta kevadel mängus Madridi Realiga. Samuti lõi ta värava Meistrite Liiga finaalis Juventuse vastu. 2015–16 Hooajal 2015–16 võitis ta jälle Euroopa kuldsaapa, kui lõi Hispaania liigas 40 väravat. Meistrite Liigas skooris ta 8 väravat ja Copa del Reys 5 väravat. 21. novembril lõi Suárez Madridi Reali vastu võõrsil kaks väravat. Ta lõpetas hooaja 59 väravaga. 2016. aasta kevadel lõi ta Hispaania karikas poolfinaalis Valenciaga neli väravat, kui Barcelona võitis 7:0. 2016–17 Suárez lõi hooaja esimeses La Liga kohtumises kübaratriki Real Betisi vastu. Hooaja esimeses El Clásicos lõi ta peaga värava, mäng lõppes 1:1. Karikamängus Bilbao vastu lõi Suárez oma 100. värava Barcelona meeskonnas. Suárez lõi Copa del Rey poolfinaalis Madridi Atléticoga kahe mängu peale kaks väravat. Ta pidi finaali punase kaardi tõttu vahele jätma, aga Barcelona tuli ikkagi karikavõitjaks. Uruguay jalgpallikoondises debüteeris Suárez 8. veebruaril 2007 Colombia vastu. 2010. aasta maailmameistrivõistlustel lõi Suárez viimases alagrupimängus Mehhiko vastu Uruguay võiduvärava. Kaheksandikfinaalis lõi ta kaks väravat Põhja-Korea vastu, mäng lõppes 2:1. Kolmanda koha mängus Saksamaaga andis Suárez Edinson Cavani väravale resultatiivse söödu. Mäng lõppes Uruguay 2:3 kaotusega. 2011. aasta Copa Américal nimetati Suárez turniiri parimaks mängijaks. Uruguay tuli Copa América võitjaks, Suárez lõi 4 väravat. Ta lõi ühe värava ka finaalis Paraguay vastu. Suárez lõi 2013. aasta Konföderatsioonide karikavõistlustel terve turniiri peale kolm väravat. Kaks kolmest tulid mängus Tahiti vastu. 2014. aasta maailmameistrivõistlustel lõi Suárez kaks väravat, mis mõlemad tulid võidumängus Inglismaa vastu grupifaasis. Mängus Itaaliaga hammustas ta Giorgio Chiellini õlga. Suárez ei saanud 2015. aasta Copa Américat keelu pärast mängida. Samuti sai ta enne 2016. aasta Copa América Centenariot Barcelonas meeskonnas vigastada ning ei saanud ka sel turniiril osaleda. 2018. aasta maailmameistrivõistluste alagrupiturniiril lõi Suárez kaks väravat: teises alagrupimängus Saudi Araabia ja viimases alagrupimängus Venemaa vastu. Kokku on ta maailmameistrivõistlustel sellega löönud seitse väravat ning Uruguay mängijatest on maailmameistrivõistlustel enam väravaid löönud ainult Óscar Míguez (8). Seisuga 30. september 2017 Seisuga 26. märts 2018 Nacional Uruguay Primera División: 2005–06, 2022 Amsterdami Ajax Eredivisie: 2010–11 KNVB beker: 2009–10 Liverpool Football League Cup: 2011–12 Barcelona La Liga: 2014–15, 2015–16, 2017–18, 2018–19 Copa del Rey: 2014–15, 2015–16, 2016–17, 2017–18 Hispaania superkarikas: 2016, 2018 UEFA Meistrite Liiga: 2014–15 Euroopa superkarikas: 2015 Jalgpalliklubide maailmameistrivõistlused: 2015 Madridi Atlético La Liga: 2020–21 Grêmio Campeonato Gaúcho: 2023 Recopa Gaúcha: 2023 Uruguay Copa América: 2011 Tunnustusavaldused Copa América parim mängija: 2011 Euroopa kuldsaabas: 2013–14, 2015–16 Premier League'i parim väravakütt hooajal: 2013–14 La Liga parim väravakütt hooajal: 2015–16 Copa del Rey parim väravakütt hooajal: 2015–16 La Liga parim väravasöötude jagaja hooajal: 2015–16, 2016–17 Rekordid Uruguay jalgpallikoondise aegade parim väravakütt: 68 väravat "List of FIFA World Cup squads" (PDF). FIFA. Originaali (PDF) arhiivikoopia seisuga 23. detsember 2019. Vaadatud 16. oktoobril 2016. "Luis Alberto Suárez Díaz". FC Barcelona. Vaadatud 16. oktoobril 2016. Gary Rose (21. november 2015). "Real Madrid 0 – 4 Barcelona". BBC Sport. Vaadatud 21. jaanuaril 2017. "Barcelona 7–0 Valencia: Luis Suarez scores four and Lionel Messi bags a hat-trick as Gary Neville's Copa del Rey dream is dashed". Dailymail. 20. august 2016. Vaadatud 20. oktoobril 2016. "Barcelona 6–2 Real Betis: Lionel Messi and Luis Suarez dazzle in La Liga opener – 5 things we learned". Mirror. 20. august 2016. Vaadatud 20. oktoobril 2016. "Luis Suarez scores 100th goal for Barcelona; MSN reaches 300". ESPN. 11. jaanuar 2017. Vaadatud 13. jaanuaril 2017. "Nagu kahurist: Messi järjekordne supervärav tegi suure rivaali elu keeruliseks". Postimees. 2. veebruar 2017. Vaadatud 3. veebruaril 2017. "Barcelona võitles end tulises lahingus karikafinaali". Soccernet. 8. veebruar 2017. Vaadatud 11. veebruaril 2017. "Iniesta ja Messi võitsid Barcelona mängijatena 30. trofee". DELFI. 28. mai 2017. Vaadatud 28. mail 2017. "Luis Suárez". Soccerway. Vaadatud 16. oktoobril 2016. "Luis Suárez". National Football Teams. Vaadatud 16. oktoobril 2016. "Luis Suarez to be awarded Golden Boot on Thursday". Marca. 19. oktoober 2016. Vaadatud 20. oktoobril 2016. Luis Suárez Facebookis Luis Suárez Instagramis Luis Suárez Twitteris Profiil FC Barcelona kodulehel